google/wiki40b huggingface dataset:
Klippen Loddefjord

Klippen Loddefjord er en kristen frikirkelig menighet på Loddefjord, i Bergen kommune i Hordaland. Menigheten er tilsluttet den norske pinsebevegelsen. Klippen Loddefjord ble stiftet i 1985.
Menigheten har 87 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro.
Klippen Loddefjord er engasjert i produksjon av program til lokalradio. Menigheten driver en menighetsbibelskole.

Misjon

Klippen Loddefjord er engasjert i misjonsarbeid og støtter norsk pinsemisjons arbeid. De støtter arbeidet til misjonærene Kathleen og Torkel Pedersen, Raili og Stephen Malerna, samt arbeidet til K.A.B.A. og IBRA media. Menigheten er engasjert i et prosjekt med fjernadopsjon (? i India). I 2007 var menighetens misjonsregnskap på 42 200,- kr.
VM i bandy 1977

Bandy-VM 1977 ble arrangert i Norge mellom 23. og 30. januar. Det var det tiende verdensmesterskapet i bandy. Fire lag deltok og det ble spilt en dobbeltserie der alle lagene møttes to ganger. Sovjetunionen vant sitt tiende strake verdensmesterskap. Kampene ble spilt i Oslo, Drammen, Gulskogen, Stabekk, Nadderud, Nordre Åsen og Mjøndalen.
Den nordiske modellen

Kritikk av modellen

Kritikere av modellen mener de veldig høye skattene og avgiftene og den store offentlige sektoren hindrer kreativitet, innovasjon, vekst og i tillegg er kapitalødeleggende ved at investeringer gjøres mer av politiske hensyn for å «kjøpe velgere», enn hvor de kan brukes mest effektivt.
Likevel har alle de nordiske landene høy konkurranseevne internasjonalt, et høyt teknologisk nivå, høy levestandard og arbeidstakere som er av de mest produktive i verden – målt i produsert verdi per time arbeid.
Fortann

Funksjon

Hos mange planteetere og altetere slik som menneske og hest er fortennene tilpasset for å kutte og skjære. Hos rovdyr som katt er fortennene ofte butte og små, og brukes til å rive av småbiter, mens biting skjer med hjørnetennene og skjæring med forjekslene. Hos elefant og narhval er fortennene forlenget til støttenner som stikker ut gjennom overleppa. Hos gnagere utsettes fortennene for enorm slitasje og gror hele livet.

Hos andre pattedyr

Alle høyere aper har har samme antall fortenner som mennesker. Lavere primater som lemurer har 12 fortenner. De samme finner vi hos rovpattedyr og hester. Primitive pattedyr som pungrotte har 10 fortenner oppe og 8 nede, hos pattedyrenes forgjengere kan man finne enda fler. Morkakedyr har bare 6 fortenner oppe og nede eller ferre. Gnagerne har bare fire. Hare og kanin ble før regnet til gnagerne, men skiller seg fra disse ved å ha 8 fortenner. De bakre tennene er svært små og kalles «stifttenner». De står skjult bak de fremre fortennene. Kvegdyr og hjortedyr har fullt sett fortenner i underkjeven, men mangler i overmunnen, der tennene er erstattet av en hornpute. Drøvtyggere ,amgler fortenner i overkjeven, men har 6 fortenner nede. Hos delfiner er forskjellen på fortennene og de øvrige tennene forsvunnet helt, og maurslukere og skjelldyr mangler fortenner helt.
Yicheng (Xiangfan)

Yicheng (kinesisk: 宜城; pinyin: Yíchéng) er et byfylke i byprefekturet Xiangfan i Hubei i Folkerepublikken Kina.
Befolkningen var på 562 375 innbyggere i 1999.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Kermadecgropa

Kermadecgropa er ei djuphavsrenne i det vestlige Sør-Stillehavet. Renna er om lag 1200 kilometer lang, går fra Nordøya på New Zealand og nordover øst for Kermadecøyene og videre mot Tongagropa. Maksimalt djup i Kermadecgropa er 10 047 meter. Renna er danna i subduksjonssona der Stillehavsplaten møter Den indoaustralske kontinentalplaten.
Twist and Shout

The Beatles' versjon

The Beatles baserte sin versjon på The Isley Brothers' sin, og la den til sitt repetoar i årene 1962 – 1965. Da gruppen var i Abbey Road Studios 11. februar 1963, ble «Twist and Shout» spilt inn helt til slutt. Selv om John Lennon var forkjølet, maktet han å synge ferdig første tagning. Andre tagning ble riktig nok også forsøkt, men Lennons stemme fungerte ikke lenger den dagen. The Beatles' versjon av «Twist and Shout» ble avslutningssporet på gruppens debutalbum Please Please Me
«Twist and Shout» ble utgitt på to konsertalbum med The Beatles: Live! at the Star-Club in Hamburg, Germany; 1962 og The Beatles at the Hollywood Bowl. En tredje konsertversjon finnes på Anthology 1.
Hoth

Hoth er en oppdiktet planet fra Star Wars-filmene. Til tross for navnet har den et arktisk klima og ligger nær et astroidebelte. Den var opprøreralliansens hemmelige base i Star Wars Episode V: Imperiet slår tilbake. Finse ble da brukt som innspillingssted.
Samúel Kári Friðjónsson

Landslaget

Han ble tatt ut i Islands tropp til VM i fotball 2018 i Russland.
Killeshin

Navnet

Navnet Killeshin er avledet fra en av abbedene ved stedets berømte kloster: Uisin. Gleann Uisin betyr «Uisins dal» (engelsk «Glen of Uisin»).

Steder av interesse

Killeshins kirke er lokalisert ved ved hovedvegen mellom Carlow og Castlecomer, tilstøtende til landsbyen Killeshin. Kirken er hovedsakelig fra 1100-tallet, skjønt deler er fra senere restaurering, blant annet østvinduet som er sen gotisk arkitektur.
Killeshin var et viktig senter for kultur og lærdom så tidlig som 500-tallet da den hellige Comghan grunnla klosteret her. Det ble ødelagt på 1000-tallet og det som er igjen er en ruinvegg med en vakkert utskåret hiberno-romansk dør fra 1100-tallet og den er betraktet som en av de fineste i Irland. Det er ingen spor av et rundtårn på 32 meter, en gang en av de høyeste i Irland, som man antar sto ved siden av klosteret. Det ble revet på 1700-tallet av landeieren som fryktet at tårnet ville ramle sammen og muligens skade hans krøtter. Det var sagt at man kan se ti grevskaper fra åsen over Killeshin.
Det er gode fiskesteder for sportsfiskere i Killeshin ved elven Barrow som renner rett ved.
Spello

Spello er en by i Umbria i Italia med omkring 8400 innbyggere (år 2003).
Det kongelige hoff

Historie

I nyere tid kom et eget norsk hoff til i unionstiden etter 1814. Kongen utnevnte først en kammerherre eller øverste kammerjunker, som hoffets fremste tjenestemann. Videre ble det utnevnt et større antall kammerherrer, kabinettskammerherrer, hoffstallmestre, overhoffmesterinner, hoffrøkner og andre, i hovedsak ærestitler som kom til anvendelse ved seremonielle anledninger. I 1860 talte disse til sammen 74 personer. I 1866 ble tittelen for hoffets leder endret til hoffsjef.
Hoffet som ble etablert da kong Haakon VII kom på Norges trone in 1905 var forholdsvis lite. Flere av de ledende hofftjenestemenn, som hoffsjefen, tjenestegjorde også ved kong Oscar IIs norske hoff. Stillingen som hoffsjef ble i 1905 beholdt og denne fikk følge av en kabinettssekretær og en ekspedisjonssjef, samt en overhoffmesterinne. Dronningen hadde to hoffdamer. I tillegg til disse kom tjenerstab. I kong Olavs tid ble hoffet preget av at de fleste ledende stillinger var besatt av personer med bakgrunn i Forsvaret. Det kongelige hoff, slik det ble organisert etter unionsoppløsningen i 1905, forble i hovedsak bevart inntil kong Harald arvet tronen i 1991 og hoffet ble omorganisert og modernisert.

Slottsforvaltningen

Året før slottet i Oslo ble fullført, ble det i 1848 for første gang utnevnt en slottsforvalter. Derfra utviklet det seg en egen slottsforvaltning med ansvar for kongelige eiendommer. Slottsforvaltningen holdt til på Slottet og ble ledet av slottsforvalteren, som hadde bakgrunn som arkitekt. Den hadde ansvar for drift, vedlikehold og forvaltning av bygninger og parkanlegg ved Det kongelige slott, Oscarshall og Bygdøy kongsgård, mens kongens private eiendommer ikke var underlagt Slottsforvaltningen. Slottsforvaltningen var imidlertid et eget statlig forvaltningsorgan og ikke en del av hoffet. Den 1. januar 2002 ble Slottsforvaltningen omorganisert og deler av virksomheten ble overført til Det kongelige hoff, mens andre deler gikk til Statsbygg.

Andre enheter

I tillegg til hoffets avdelinger kommer kongens adjutantstab, som består av offiserer fra Hæren, Sjøforsvaret og Luftforsvaret. Adjutantstaben bistår kongen og kronprinsen med oppgaver av seremoniell og praktisk art. 
Den kongelige politieskorte, som er underlagt Oslo politidistrikt, utfører livvakttjeneste for kongefamilien.
Haakon Rochseth

Familie og yrke

Han var sønn av gårdbruker og sparebankkasserer Peter Rochseth og hustru Henrikka Bye. Faren kom fra gården Rokset i Rissa, var utdannet agronom, og tok et fast etternavn da han kom til Berg på Frosta i 1853, «og hadde kanskje hevet seg litt sosialt på den måten». Søsteren Lovise giftet seg med lensmann og ordfører Hans Faanes og ble mor til professor i vekselstrømteknikk Haakon Faanes. Haakon Rochseth giftet seg med Anne Johannesdatter Asklund. De fikk ni barn, og flere av dem ble lærere. Sønnen Peter Rokseth ble professor i romansk filologi. Datteren Alfhild ble gift med lærer og ordfører Kristian Rangnes.
Han gikk Lars Bentsen og H.K. Foosnæs’ folkehøyskole i 1875/1876, deretter lærerseminaret i Klæbu med eksamen i 1880. Rochseth fikk skjøte på Østre Logtun etter sin far i 1891. Med sine 440 mål dyrket mark og 50 mål skog var han blant bygdens største landeiere. Gården ble overdratt til sønnen Bjarne Rokseth i 1928.

Politikk og offentlige verv

Rochseth var kasserer i Frosta sparebank 1890–1933, poståpner i 37 år, arbeidende styreformann i Frosta Dampskibsselskap og styremedlem i Bøndernes Bank i Trondhjem.
Han var medlem av Frosta herredsstyre 1892–1928, ordfører 1914–1916 og 1920–1922, formann i ligningsnemnden og formann i fattigstyret. Rochseth var riksmålsmann og ble så sent som i 1919 valgt til herredsstyret for Riksmålspartiet, som for det meste var høyrefolk, og som stod sterkt i herredet i mange tiår. Rochseth var Høyre, Frisinnede Venstre og Riksmålspartiets kandidat til Stortinget fra Stjørdalen krets i 1912 og 1915, men frostingen og venstremannen Andreas Galtvik ble valgt. I 1921 var Rochseth utsending til Bondepartiets første nominasjonsmøte i Nord-Trøndelag fylke. I 1922 ble han innvalgt i herredsstyret på Bondepartiets liste og formann i Frosta bondeparti. Ved stortingsvalget 1924 stod han på Bondepartiets liste i Nord-Trøndelag fylke.

Æresbevisninger

Rochseth ble i 1928 tildelt Kongens fortjenstmedalje i sølv.
Svømming under Middelhavslekene 1979

Svømming under Middelhavslekene 1979. Svømming var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var åttende gangen som svømming var med på programmet under Middelhavslekene. Det ble konkurrert i tjueseks øvelser, tretten for menn og tretten for kvinner. Italia ble beste nasjon med fjorten gullmedaljer foran Frankrike med fem.
Gareth Sparham

Gareth Sparham (født i Storbritannia) er en oversetter innenfor feltet tibetansk buddhisme. Han har levd som buddhistmunk innenfor det tibetanske eksilmiljøet i Dharamsala, India i tyve år og studerte ved Institutt for buddhistisk dialektikk fra 1974 til 1982. Han tok sin Ph.D. i 1989 ved University of British Columbia i 1989, og trakk seg tilbake fra sin posisjon som fordragsholder ved Department of Asian Languages and Cultures i University of Michigan i 2009.
U20-VM i friidrett 2018 – Stavsprang kvinner

Stavsprang for kvinner under U20-VM i friidrett 2018 ble arrangert på Ratina stadion i Tammerfors 10 og 12. juli 2018.
Steinkrossen ved Hesthamar

Steinkrossen ved Hesthamar er et kors til minne om lagmann Sigurd Brynjulfson fra Aga. Han druknet i Samlafjorden, sannsynligvis i september 1303. Kroppen hans dreiv i land ved Hesthamar. Etter en tid ble det satt opp et minnesmerke for lagmannen. Det var opprinnelig et kors i kleberstein på toppen av bautaen. Denne ble revet på midten av 1800-tallet. Det nye korset som er festet med moderne jernbånd ble satt opp i 1914.
Lakefield Junction gasskraftverk

Lakefield Junction gasskraftverk er et varmekraftverk i delstaten Minnesota i det nordlige USA. Det har en installert produksjonskapasitet på 552 MW, fordelt på 9 like store blokker a 2+1 moderne gassturbiner. Operatør er Great River Energy Co.
Anlegget ble bygget ferdig i 2001. Brenselkilden er naturgass.
Hospicio Cabañas

Hospicio Cabañas, i dag Instituto Cultural Cabañas, er et av de eldste og største sykehuskompleksa i Amerika. Det befinner seg i Guadalajara i den meksikanske delstaten Jalisco, og ble grunnlagt i 1791 av Biskopen av Guadalajara. Dagens bygninger er tegna av Manuel Tolsá, og sto ferdige i 1829. I 1980 ble sykehuset nedlagt og gjort om til et kulturelt senter.
Bygningene ble oppført på UNESCOs verdensarvliste i 1997.
Maxwells demon

Premisser

Termodynamikkens andre hovedsetning sier at entropien i et lukket system aldri kan minke med tiden. Om det finnes to lukkede gassbeholdere ved samme temperatur og en ventil i mellom, så kommer temperaturen forbli den samme.

Selvmotsigelsen

Vi forestiller oss nå en liten intelligent skapning, kalt Maxwells demon, som kan åpne og lukke ventilen. Demonen slipper gjennom de raske gassmolekylene fra beholder A til B, og de langsomme fra B til A. Etter tilstrekkelig lang tid kommer partiklenes middelhastighet, og altså temperaturen, til å være høyere i beholder B enn A. Dette skulle innebære at den totale entropien har blitt redusert.

Løsningen

For at Maxwells demon skal vite når det er på tide å åpne og stenge ventilen må den ha informasjon om de innkommende gassmolekylene. Informasjon kan betraktes som «negativ entropi». For å få denne informasjonen ville demonen være tvunget til å interagere med molekylene, for eksempel ved å beskyte dem med fotoner. Denne interaksjonen ville gi en nettoøkning av entropien, og således er en entropiminskende demon en umulighet.
US Open (tennis)

Historie

Turneringen ble arrangert for første gang i august 1881, og ble arrangert i Newport Casino, Newport, Rhode Island (kun herresingle). Mesterskapet var kjent som U.S. National Singles Championship for herrer.  
I 1900 ble det avholdt mesterskap for herredouble for første gang. I 1887 ble mesterskapet for første gang arrangert for damesingle, og for damedouble i 1889. 
Mesterskapet ble åpent fra 1968, da alle de fem mesterskapene ble samlet til US Open. I 1968 ble turneringen åpnet for profesjonelle spillere. Dette året deltok 96 menn og 63 kvinner, og den totale premiesummen var 100 000 dollar. Nå er prispengene på 19.600 000 dollar.
Søborg

Søborg er administrasjonssenter i Gladsaxe kommune i Danmark. Det er en forstad til København og er et meget ettertraktet villaområde bare åtte kilometer fra Rådhuspladsen i København. Byen grenser til Utterslev Mose i syd og vest, til Vangede i Gentofte kommune og Emdrup i øst. Mot nord ligger tre andre bydeler i Gladsaxe kommune, Gladsaxe, Buddinge og Mørkhøj. Det er svært vanskelig å definere grensen presist, men et forsiktig skjønn sier at omkring 20 000 av kommunens ca. 64 000 innbyggere bor i Søborg.
Søborgs historie strekker seg tilbake til om lag 1900, da den første gård ble utstykket til villabebyggelse. Etter hvert ble stadig flere gårder tatt til boligformål, den siste i 1954, da Erhard Jakobsen ble borgmester i kommunen. En medvirkende årsak var sporvognforbindelsen mellom København og Søborg Torv, som ble opprettet i 1924 og gjorde det enkelt å benytte kollektivtransport i området.
Flere store kolonihaver i området gjør at befolkningen i byen øker om sommeren.
Magic Kingdom

Magic Kingdom er en fornøyelsespark i Disneyworld i Florida, som åpnet 1. oktober 1971. Den er verdens mest besøkte fornøyelsespark og hovedparken i Disneyworld. 
Magic Kingdom består av seks soner med hvert sitt tema. Main Street, U.S.A er hovedgaten som har parkinngangen i den ene enden og Askepottslottet i den andre. Bygningene i gaten er inspirert av det amerikanske midtvesten, og her finner man en rekke butikker. Adventureland har jungeltema og Frontierland har westerntema. Liberty Square dreier seg om USAs kolonitid. Fantasyland er mest tilpasset de minste barna, med karuseller og andre attraksjoner for barn i alle aldre. Tomorrowland har fremtiden som tema, med fokus på blant annet romfart.
Dag Alveng

Videoarbeider

«Arena» in cooperation with Kjell Askildsen, 1998

Performance

«The Photographer Shoots Himself», The Museum of Contemporary Art, Oslo 2001
«DPT3», Kunstnernes Hus, Oslo 1983
Bhava

Sanskritordet bhāva (भाव) betyr «følelse, sentiment, tilstand av kropp eller sinn, disposisjon», mens bhava (भव) betyr «væren, jordisk eksistens, å bli, fødsel, være, produksjon, opprinnelse». Det første begrepet har sine røtter i det siste, og i noen sammenhenger betyr det «å bli, væren, eksistere, inntreffe, komme til syne», mens betingelsen derav forklares.
I buddhismen betegner bhava kontinuiteten av å bli (reinkarnere) i et av eksistensplanene, i den saṃsāriske betydningen av gjenfødsel, liv og modningen som oppstår derifra. Det er den tiende av de tolv Nidānas i læren om Pratītyasamutpāda.
(7981) 1978 VL10

(7981) 1978 VL₁₀ er en asteroide i hovedbeltet. Den ble oppdaget av Eleanor F. Helin og Schelte J. Bus ved Palomar Observatory i San Diego County, California, 7. november 1978.
Pale vannkraftverk

Pale vannkraftverk er en demning med vannkraftverk i Bosnia-Hercegovina. Det er lokalisert i landets sentrale vassdrag, Bosna, som renner nordover og munner ut i elven Sava. Vannkraftverket ligger ved byen Pale, 15 km øst for Sarajevo. Installert vannkraftkapasitet er 50 MW.
Horisontalkoordinater

Omregning fra Ekvatorial- til Horisontal-koordinater

I ligningene er horisontalkoordinatene Alt og Az, Ekvatorial deklinasjon \delta, timevinkel H og observatørens geografiske breddegrad \phi (+90° på nordpolen, 0° ved ekvator og -90° på sydpolen). Timevinkelen er differansen mellom lokal siderisk tid (LST) og Ekvatorial rektascensjon (\alpha) for objektet uttrykt i grader (1 time = 15°). Siderisk tid er nær tiden siden vårjevndøgnspunktet sto i syd ,men på grunn av jordens banebevegelse er siderisk døgn ca. 23 timer 56 min. H kan beregnes nøyaktig. Koordinattransformasjonen er da gitt ved:
\sin Alt = \sin \phi \cdot \sin \delta + \cos \phi \cdot \cos \delta \cdot \cos H
\cos Az \cdot \cos Alt = \cos \phi \cdot \sin \delta - \sin \phi \cdot \cos \delta \cdot \cos H
\sin Az \cdot \cos Alt = - \cos \delta \cdot \sin H
Clásica de San Sebastián 2010

Clásica de San Sebastián 2010 ble arrangert 31. juli 2010 over 234 km og var den 30. utgaven av rittet. I motsetning til tidligere årganger gikk løypa over de to siste stigningene (Jaizkibel og Arkale) to ganger.
21 lag deltok med åtte ryttere hver; de 18 Protour-lagene og tre inviterte profesjonelle kontinentallag: Cervélo TestTeam, Xacobeo Galicia og Andalucía-CajaSur.
Diploa proles

Utseende

Middelsstore, rødbrune gullbasser. Oversiden er ikke spesielt blank og uten påfallende hår, beina ikke særlig lange. "Snuten" (clypeus) er litt tilspisset i midten.

Utbredelse

Slekten er beskrevet fra Tanzania.
Boulevard kraftverk

Boulevard kraftverk er et varmekraftverk i Chatham County, i delstaten Georgia i det sørøstlige USA. Anlegget har en installert produksjonskapasitet på 55 MW fordelt på 3 turbiner med effekt på 14 – 19 MW hver, avhengig av sesong. Operatør er energiselskapet Georgia Power Co LLC, et heleid datterselskap av Southern Company. 
Det stod ferdig utbygd i 1970. Brenselkilden er hovedsakelig naturgass, og delvis fyringsolje.
Mimancita

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Arten lever i Australia.
Thalusia

Utseende

Middelsstore, spinkle, svarte trebukker. Antennene er tynne og omtrent så lange som kroppen. Pronotum er tønneformet uten tenner på sidene. Dekkvingene er parallellsidige, rundede i spissen, beina lange og tynne, baklårene sterkt klubbeformede, bak-leggene i spissen med en "flaskekost" av svarte, utstående hår.

Utbredelse

Slekten er utbredt i Paraguay og det østlige Brasil.
László Bárdossy

Bakgrunn

Bárdossy studerte rettsvitenskap og trådte etter eksamen inn i statstjeneste i 1913. Han arbeidet først i undervisningsdepartementet og gikk så i 1922 over til utenriksministeriet. Der var han først avdelingsleder og senere sjef for presseavdelingen. I begynnelsen av 1930-årene arbeidet Bárdossy ved den ungarske ambassade i London, og i 1934 ble han ambassadør i Romania.

Statsminister

Ved utenriksminister István Csákys avgang i slutten av januar 1941 ble Bárdossy utnevnt til dennes etterfølger i Pál Telekis regjering. På grunn av Nazitysklands angrep på Jugoslavia og splittelsen omkring den førte politikk i Ungarn begikk Teleki selvmord i april, og Ungarns regent Miklós Horthy utnevnte Bárdossy til ny statsminister.
Som regjeringssjef førte Bárdossy en utpreget protysk utenrikspolitikk og mente at med en allianse med Nazityskland kunne det være en mulighet for at Ungarn kunne gjenerobre de områder man måtte avstå i forbindelse med Trianontraktaten. Horthy og Bárdossy sendte dessuten ungarske tropper til å assistere tyskerne i Jugoslavia.
Bárdossy var antisemitt og antikommunist, noe som preget hans politikk. Han lot innføre en rekke antijødiske lover og innskrenket jødenes borgerlige og økonomiske rettigheter. Dessuten sanksjonerte han deportasjoner av de ungarske jøder samt massakrene på sammenlagt 16.000 jøder i Kamenets-Podolsk og Novi Sad.
Da Nazityskland i juni 1941 angrep Sovjetunionen, lyktes det Horthy å hindre at Bárdossy erklærte krig mot sovjeterne. Da Sovjetunionen 40 dager senere bombet den ungarske by Kassa (Košice), godkjente Bárdossy krig mot Sovjetunionen, selv om han ikke hadde tillatelse fra det ungarske parlament.
Etter Japans angrep på Pearl Harbor i desember 1941 erklærte Bárdossy krig mot USA etter press fra tysk side.

Avskjed, senere virke

På grunn av disse hendelser ble Bárdossy avskjediget den 7. mars 1942 av Horthy og erstattet med den mer moderate Miklós Kállay. Etter Nazitysklands okkupasjon av Ungarn i mars 1944 samarbeidet Bárdossy og hans tilhengere med statsminister Döme Sztójay og senere med Ferenc Szálasis pilkorsregjering.

Henrettelse

Etter annen verdenskrigs avslutning ble Bárdossy på sovjetisk initiativ stilt for en ungarsk folkedomstol og ble dømt i desember 1945 til døden for krigsforbrytelser og forbrytelser mot menneskeheten. Han ble skutt i januar 1946.
Sykling under Sommer-OL 2008 – Temporitt kvinner

Kvinnenes temporitt i sykling under Sommer-OL 2008 fant sted den 13. august 2008 i Beijings gater.